אבן עזרא על תהלים קמב


פסוק א

משכיל לדוד - על נועם פיוט תחלתו משכיל.

פסוק ב

קולי - זה הוא קולי שאצעק אל השם.

פסוק ג

אשפוך - בעבור היות הקול בגלוי, יהיה שיחי בסתר.

פסוק ד

בהתעטף - כמו: תפלה לעני כי יעטוף.

בהתעטף - קצתי על קצתי ואתה ידעת הנתיב שחפצי ללכת בו.
ורבי משה הכהן אמר: נתיבתי שהיא ישרה לנגדך ולא הזכיר הטומנים, כמו: אשר ילדה אותה.

פסוק ה

הבט - אמר רבי משה: כי הם על לשון צווי.
ולפי דעתי: כי הבט - שם הפועל כמו והצל תציל וראה כמו ראות גם הוא שם הפועל, על משקל למען היה לה ברק.

פסוק ו

זעקתי - כאשר החל יזעק וטעם חלקי בארץ החיים - כי לא אקוה שירפאני אדם מארץ החיים, רק אתה חלקי.

פסוק ז

הקשיבה - כנגד קולי אל ה', כי דלותי מאד.
בפנים בסתר כנגד רנתי.

פסוק ח

הוציאה - טעם ממסגר, בעבור היותו במערה וכבר הזכרתי כי כח השמות בפעלים אם כן הוא בי יכתירו צדיקים כתר.
הטעם: שיתפארו כאילו כתר מלכות בראשם.

אבן עזרא על תהלים